ตุลาการ รธน.แจ้งจับมือปล่อยคลิปฉาว โกงข้อสอบ
11.30 น. วันที่ 10 พฤศจิกายน ที่กองบังคับการปราบปราม (บก.ป.) นายณพล อรุณอาศิรกุล ทนายความผู้รับมอบอำนาจจาก นายจรูญ อินทจาร นายสุพจน์ ไข่มุกด์ และนายเฉลิมพล เอกอุรุ ตุลาการศาลรัฐธรรมนูญ เดินทางเข้าพบ พ.ต.ท.ชวลิต หาญเสน่ห์ลักษณ์ พนักงานสอบสวน (สบ3) กก.1 บก.ป. เพื่อร้องทุกข์กล่าวโทษ ให้ดำเนินคดีกับผู้ที่นำคลิปวีดีโอชุดที่ 3 ซึ่งเป็นการสนทนากันระหว่าง นายพสิษฐ์ ศักดาณรงค์ อดีตเลขานุการประธานศาลรัฐธรรมนูญ กับกลุ่มบุคคลที่มีการกล่าวอ้างถึงตุลาการศาลรัฐธรรมนูญทั้ง 3 คน เกี่ยวกับการช่วยเหลือในการสอบเข้าเป็นเจ้าหน้าที่lสำนักงานศาลรัฐธรรมนูญ ไปเผยแพร่ทางอินเตอร์เน็ต ในความผิดข้อหานำเข้าสู่ระบบคอมพิวเตอร์ซึ่งข้อมูลอันเป็นเท็จ ซึ่งประชาชนทั่วไปสามารถเข้าถึงได้ตาม พ.ร.บ.ว่าด้วยการกระทำผิดเกี่ยวกับคอมพิวเตอร์ พ.ศ.2550 มาตรา 14 และความผิดฐานหมิ่นประมาทด้วยการโฆษณา โดยทำคำร้อง ประกอบสำเนา น.ส.พ.มติชน ฉบับวันที่ 9 พฤศจิกายน 2553 สำเนาข้อมูลจากเว็บไซต์มติชนออนไลน์ ซีดีบันทึกคลิปดังกล่าว และสำเนาเอกสารที่เกี่ยวข้องมอบให้พนักงานสอบสวนไว้เป็นหลักฐานประกอบการพิจารณาดำเนินคดีพ.ต.ท.ชวลิต กล่าวว่า ได้รับเรื่องไว้แล้วพร้อมกับรายงานผู้บังคับบัญชาทราบ ก่อนจะประสานไปยังพนักงานสอบสวนกองบังคับการปราบปรามการกระทำผิดเกี่ยวกับอาชญากรรมทางเทคโนโลยี (บก.ปอท.) เนื่องจากเป็นคดีเดียวกันที่เกี่ยวเนื่องกับคลิปวีดีโอชุดที่ 2 (กรณีนายพสิษฐ์ สนทนากับบุคคลที่ถูกอ้างว่า เป็นตุลาการศาลรัฐธรรมนูญ 2คน) ซึ่ง นายเชาวนะ ไตรมาศ เลขาธิการศาลรัฐธรรมนูญ ได้เข้าร้องทุกข์ไว้แล้วก่อนหน้านี้ เพื่อให้ทาง บก.ปอท.สืบสวนสอบสวนรวบรวมพยานหลักฐานต่อไปที่มา:
11.30 น. วันที่ 10 พฤศจิกายน ที่กองบังคับการปราบปราม (บก.ป.) นายณพล อรุณอาศิรกุล ทนายความผู้รับมอบอำนาจจาก นายจรูญ อินทจาร นายสุพจน์ ไข่มุกด์ และนายเฉลิมพล เอกอุรุ ตุลาการศาลรัฐธรรมนูญ เดินทางเข้าพบ
คลิป,ตุลาการ,พสิษฐ์ ศักดาณรงค์,ศาลรัฐธรรมนูญ